ชาบู..!!! อยากกินร้านชาบูที่ไม่ใช่ของขึ้นห้าง ราคาพอรับได้ มีมั้ยในขอนแก่น? 
เชื่อว่าหลายๆคนคงมีคำถามนี้อยู่ในหัวถ้ามาที่ขอนแก่น แต่คำตอบคือมีแน่ๆค่ะ แถมยังอร่อยอีกด้วย ร้าน Kin no buta ร้านชาบูน่ารักๆ ที่มีโลโก้น่ารักๆ โลเคชั่นใจกลางเมืองขอนแก่น หาง่าย อร่อย ราคาไม่แพง ที่สำคัญเป็น บุฟเฟ่ต์!!!

ร้าน Kin no buta มีอยู่ 2 สาขาค่ะ ตั้งอยู่ที่ถนนกลางเมือง กับอยู่ที่ฝั่งกังสดาร มข. ตรงข้ามบึงหนองแวง ร้านชาบูร้านนี้ส่วนใหญ่เน้นวัตถุดิบที่เป็นหมูค่ะ แต่ก็ยังมีไก่ หมึก กุ้ง ให้ได้เลือกทานกัน จุดเด่นของร้านนี้ส่วนตัวคิดว่าอยู่ที่น้ำซุปกับน้ำจิ้มค่ะ น้ำซุปนั้นมี 2 แบบใน 1 หม้อมีทั้งน้ำซุปซีอิ๊วแล้วก็น้ำซุปใส อร่อยทั้ง 2 แบบเลย ส่วนน้ำจิ้มมีอยู่ 3 ชนิดคือน้ำจิ้มสุกี้ น้ำจิ้มแจ่ว และน้ำสลัดงาญี่ปุ่น ซึ่งอันสุดท้ายหลายคนที่คงจะสงสัยว่าน้ำสลักงากินกับชาบูได้เหรอ ก็เพิ่งค้นพบเหมือนกันแหละค่ะว่ากินได้ อร่อยมากๆด้วย เนื้อหมูของที่ร้านจะสไลด์จนบาง นำไปจุ่มไข่ แล้วลวกแต่พองาม เนื้อจะนุ่มจนฟินอย่าบอกใคร หรือจะทานแบบญี่ปุ่ง ก็แซ่บเฟ่อร์เหมือนกันคือเอาหมูไปลวกจนสุกแต่พองามจากนั้นก็เอาขึ้นมาจุ่มไข่ดิบจิ้มน้ำจิ้ม เข้าปากเลย อร่อยล้ำเหมือนกันค่ะ และไม่คาวด้วย 

ร้านนี้มีทั้งเป็นบุฟเฟ่ต์ตกหัวละ 265 รวมภาษีค่าบริการค่าน้ำหมดแล้ว และก็ยังมีแบบเป็นเซ็ตสำหรับคนที่คิดว่าไม่ไหวกับบุฟเฟ่ต์ด้วยค่ะ ภายในร้านตกแต่งน่ารัก โล่งโปร่ง มีที่นั่งทั้งแบบเก้าอี้ และนั่งพื้นหบ่อนขาเหมือนญี่ปุ่น ส่วนตัวชอบไปสาขากลางเมืองค่ะร้านจะกว้างกว่าทางกังสดาร แต่ติดนิดหน่อยคือหาที่จอดรถค่อนข้างยากค่ะ แต่ก็ไม่เป็นไรค่ะ ของอร่อย บริการดี ให้อภัยได้ 